《江楼雪望》
宋代·廖行之

几日凝空雪未阑，江头乘兴一凭栏。
瑶池宫阙连天迥，琼圃山凭特地宽。
极目龙沙千里远，倚空冰柱数峰寒。
望中浑觉蟾宫近，便欲乘风寄羽翰。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。